ml en ml ml en en en ml ml ml ml ml ml ml ml ml ml ml ml ml ml ml ml en en ml en ml ml ml ml en ml ml en ml en ml ml en ml ml en en ml en en en fi en ml ml ml en en en en ml cs cs cs en da cs en en cs cs en en en cs cs da en cs en en cs da en en en cs cs da en da cs en en cs da en en en de da en da cs en en cs cs en en en cs cs da cs en en en cs cs da en da en en cs cs en en en cs cs da en da cs en en cs da en en en cs cs da en da cs en en en
skip to main | skip to sidebar
കേരളത്തിലും ഇന്‍ഡ്യയിലും ലോകമെമ്പാടുമുള്ള സമകാലിക പ്രശ്നങ്ങളേക്കുറിച്ച് സമയം കിട്ടുമ്പോള്‍ എഴുതുന്നതാണിവിടെ കാണുന്നത്. ഇതു വായിക്കാന്‍ എല്ലാവര്‍ക്കും സ്വാഗതം. അഭിപ്രായങ്ങളും നിര്‍ദ്ദേശങ്ങളും സഹിഷ്ണുതയോടെ സ്വീകരിക്കുന്നതാണ്.
Showing posts with label സിനിമ. Show all posts
സിനിമ ഏതെന്നോര്‍മ്മയില്ല. സ്വന്തം ഡ്രൈവറായിരുന്ന ആന്റണി പെരുമ്പാവൂര്‍ എന്ന ബിനാമിയുടെ പേരില്‍ മോഹന്‍ ലാല്‍ നിര്‍മ്മിച്ച ഒരു സിനിമയില്‍ അദ്ദേഹം സ്വയം പരിചയപ്പെടുത്തുന്നത് Universal Star എന്ന ലേബലിലാണ്. ഒരു ലോറിയുടെ മുകളില്‍ നിന്ന് ചാടി ഇറങ്ങുമ്പോള്‍ പശ്ചാത്തലത്തില്‍ എഴുതി കാണിക്കുന്നത് Universal Star Mohan Lal എന്നായിരുന്നു.
Universal Star എന്ന് സ്വയം അവകാശപ്പെടുന്ന അദ്ദേഹം അടുത്തിടെ വിചിത്രമായ ഒരഭിപ്രായം പറഞ്ഞു. സിനിമക്ക് എത്ര പണം മുടക്കണമെന്ന് തീരുമാനിക്കാനുള്ള അവകാശം നിര്‍മ്മാതാവിനാണ്. അഭിനയത്തിന്‌ എന്തു പ്രതിഫലം വാങ്ങണമെന്ന് തീരുമാനിക്കാനുള്ള അവകാശം എനിക്കാണ്. പക്ഷെ തിയേറ്ററില്‍ ഏത് സിനിമ പ്രദര്‍ശിപ്പിക്കണമെന്ന് തീരുമാനിക്കാന്‍ ഉടമക്ക് അവകാശമില്ല.
ഇവിടം സ്വര്‍ഗ്ഗമാണ്‌ എന്ന സിനിമയുടെ റിലീസിംഗിനോടനുബന്ധിച്ച് നടന്ന പത്രസമ്മേളനത്തില്‍ മോഹന ലാലന്‍ പറഞ്ഞത് കേരള കൌമുദി റിപ്പോര്‍ട്ട് ചെയ്തത് ഇപ്രകാരം.
ഒരു സിനിമയ്ക്ക് എത്ര രൂപ മുടക്കണമെന്ന് തീരുമാനിക്കാനുള്ള അവകാശം ആ സിനിമയുടെ നിര്‍മ്മാതാവിനാണെന്ന് മോഹന്‍ലാല്‍ അഭിപ്രായപ്പെട്ടു. തന്റെ പ്രതിഫലം എത്രയാണെന്ന് തീരുമാനിക്കാനുള്ള അവകാശം തനിക്കുള്ളതാണെന്നും അദ്ദേഹം കൂട്ടിച്ചേര്‍ത്തു.
അവതാര്‍, വേട്ടക്കാരന്‍ പോലുള്ള അന്യഭാഷാ ചിത്രങ്ങള്‍ ഇവിടെ ഒരു സെന്ററില്‍തന്നെ മൂന്നും നാലും തിയേറ്ററുകളിലാണ് റിലീസ് ചെയ്യുന്നത്. ഇതു സംബന്ധിച്ചൊരു തീരുമാനമുണ്ടാക്കേണ്ടതുണ്ട്.
മോഹന ലാലന്‍ പറഞ്ഞതിന്റെ അര്‍ത്ഥം ഇതാണ്. "അവതാര്‍ വേട്ടക്കാരന്‍ മുതലായ അന്യഭാഷാ ചിത്രങ്ങള്‍ കേരളത്തിലെ ഒരേ സെന്ററിലെ രണ്ടും മൂന്നും തിയേറ്ററുകളില്‍ പ്രദര്‍ശിപ്പിക്കുന്നത് ശരിയല്ല. ഒരു തിയേറ്ററിലെങ്കിലും എന്റെ ചവറു സിനിമകള്‍ പ്രദര്‍ശിപ്പിക്കണം. എന്നു വച്ചാല്‍ തിയേറ്ററുടമ കാണാന്‍ ആളില്ലാത്ത വാമന പുരം ബസ് റൂട്ടു പോലുള്ള വൈകൃതങ്ങള്‍ പ്രദര്‍ശിപ്പിച്ച് നഷ്ടം സഹിച്ചുകൊള്ളണം. ഏത് വൈകൃതമായാലും ഞാനൊന്നും നഷ്ടം സഹിക്കാന്‍ പോയിട്ട് പ്രതിഫലം പോലും കുറക്കില്ല. ഇതു പോലുള്ള സിനിമകളില്‍ അഭിനയിച്ച് നിര്‍മ്മാതാവിനേയും തിയേറ്റര്‍ ഉടമകളേയും കുത്തു പാള എടുപ്പിക്കുക എന്നത് എന്റെ മനുഷ്യാവകാശമാണ്".
എന്റെ അഭിപ്രായത്തില്‍ മനുഷ്യരുടെ സംവേദന ക്ഷമതയെ കളിയാക്കുന്ന മോഹനലാലന്റെ സിനിമകളൊക്കെ അവഗണിച്ചിട്ട്, കലാ മേന്മയുള്ള അന്യഭാഷ ചിത്രങ്ങള്‍ കൂടുതലായി കേരളത്തില്‍ പ്രദര്‍ശിപ്പിക്കണം. മോഹന ലാലന്‍മാര്‍ക്ക് മലയാള സിനിമയോടില്ലാത്ത പ്രതിബദ്ധത തിയേറ്റര്‍ ഉടമകള്‍ക്ക് വേണ്ട. മോഹന ലാലന്‍മാരുടെ കണ്ണു തുറക്കണമെങ്കില്‍ അതിനൊക്കെയേ പറ്റൂ.
തിലകന്‍ എന്ന അതുല്യ നടനെ ജോഷിയുടെ ഒരു സിനിമയില്‍ നിന്നും അകാരണമായി പുറത്താക്കിയത് ഇപ്പോള്‍ മലയാള സിനിമയിലെ വലിയ വിവാദമായിരിക്കുന്നു. മമ്മൂട്ടിയാണതിനു പിന്നിലെന്നാണ്‌ തിലകന്‍ ആരോപിക്കുന്നത്. അത് ശരി വയ്ക്കുന്ന രീതിയില്‍ മമ്മൂട്ടിയും ജോഷിയും നിശബ്ദരായിരിക്കുന്നു. മമ്മൂട്ടിയുടെ ക്വട്ടേഷന്‍ സംഘം എന്ന നിലയില്‍ മോഹന ലാലന്‍ മുതല്‍ ഇന്നസന്റ് വരെ പിച്ചും പേയും പറയുന്നു.  റ്റ്വെന്റി 20 എന്ന സിനിമാഭാസത്തില്‍ ഇന്നസന്റ് അവതിരിപ്പിച്ച കഥാപാത്രം തന്നെയാണദ്ദേഹം യധാര്‍ത്ഥ ജീവിതത്തിലും എന്നു തെളിയിക്കുന്നു.  രാമനാമം ഉപയോഗിച്ചുള്ള  തറ വളിപ്പുകള്‍ പറയുന്നത് അതു കൊണ്ടാണ്. ഒരു പ്രേഷകനായ സുകുമാര്‍ അഴീക്കോടിനതില്‍ അഭിപ്രായം പറയാന്‍ പാടില്ല എന്നാണ്‌ മലയാള സിനിമാലോകത്തെ സ്വയം അവരോധിത മാടമ്പികള്‍ പുലമ്പുന്നത്.
മോഹന ലാലന്‍ സുകുമാര്‍ അഴീക്കോടിനെ അഭിസംബോധന ചെയ്തത് അയാള്‍ എന്നായിരുന്നു. അവിടെയും നിറുത്തിയില്ല. അഴീക്കോടിനു മതി ഭ്രമം ആണെന്നും കൂടി പറഞ്ഞു വച്ചു. അഹങ്കാരം തലക്കു പിടിക്കുമ്പോള്‍ ഇതു പോലുള്ള ജല്‍പ്പനം സ്വാഭാവികം.
തിലകനെ ഒരു സിനിമയില്‍ നിന്നും മാറ്റിയതിനെ ന്യായീകരിക്കാന്‍ മോഹനലാലനും ചവേറുകളും കാണിക്കുന്ന അത്യുത്സാഹം ആരിലും അമ്പരപ്പുണ്ടാക്കുന്നതരത്തിലാണ്‌. അമ്മ എന്ന സംഘടന നടീനടന്‍മാരുടെ അവകാശം സംരക്ഷിക്കാനാണെന്നാണു പറയപ്പെടുന്നത്. പക്ഷെ ഒരു നടനോട് അനീതി കാണിച്ചപ്പോള്‍ നടന്റെ ഭാഗത്തു നില്‌ക്കാതെ സംവിധായകന്റെയും നിര്‍മ്മാതാവിന്റെയും ഭാഗത്ത് ആ സംഘടന നില്‍ക്കുന്നത് ഒരിക്കലും ന്യയീകരിക്കാനാകില്ല.
വിനയന്‍ കുറച്ചു കാലമായി സൂപ്പര്‍ മുദ്ര ചാര്‍ത്തിയ നേര്‍ച്ചക്കോഴികളുടെ കണ്ണിലെ കരടാണ്. ആ വിനയന്റെ സിനിമയിലഭിനയിച്ചു എന്നതാണിപ്പോള്‍ തിലകനെതിരെ ഉപരോധമേര്‍പ്പെടുത്താന്‍ അമ്മയെ പ്രേരിപ്പിച്ചതെന്നാണ്‌ പിന്നാമ്പുറ സംസാരം. സിനിമയിലഭിനയിക്കാന്‍ കരാറുണ്ടാക്കി അഡ്വാന്‍സ് വാങ്ങിയ ശേഷം അഭിനയിക്കാതിരുന്നു ദിലീപ് എന്ന മാടമ്പി. അന്ന് അതിനെതിരെ വിനയന്‍ ശബ്ദമുയര്‍ത്തിയതാണു മാടമ്പികളെ ചൊടിപ്പിച്ചത്. തിലകന്‍ അതു പോലെയൊരു നാറിത്തരം കാണിച്ചതായി ആരും പറഞ്ഞു കേട്ടിട്ടില്ല.
ഒരു നടനെതിരെ വിലക്കേര്‍പ്പെടുത്തന്‍ താര സംഘടനക്ക് അധികാരമുണ്ടോ? ഒരു നടന്‍ ഏതൊക്കെ സിനിമയിലഭിനയിക്കണമെന്നു തീരുമാനിക്കാന്‍ ഈ മാടമ്പികള്‍ക്ക് ആരാണധികാരം നല്‍കിയത്?
മോഹന ലാലനെ ഇഷ്ടപ്പെടാത്ത പ്രേഷകര്‍ സംഘടിച്ച് അങ്ങേരുടെ സിനിമ പ്രദര്‍ശിപ്പിക്കുന്നത് തടഞ്ഞാലോ? വിലക്കേര്‍പ്പെടുത്താന്‍ പ്രേഷകനും സാധിക്കുമല്ലോ? പക്ഷെ അതൊക്കെ മോഹനലാലനേപ്പോലുള്ള അപക്വമതികളേ ചെയ്യൂ. മലയാള സിനിമാപ്രേഷകരൊക്കെ ഇവരേക്കാള്‍ സംസ്കാരമുള്ളവരായതു കൊണ്ട്, ഇവരുടെ തറ രീതി സ്വീകരിക്കാന്‍ പാടില്ല.
കഴിവുള്ള യധാര്‍ത്ഥ സൂപ്പര്‍ താരങ്ങളൊന്നും ഇവരേപ്പോലെ സൂകര പ്രസവം പോലെ സിനിമാഭാസങ്ങളില്‍ അഭിനയിച്ച് പ്രേഷകരെ വിഡ്ഡികളാക്കില്ല. അവര്‍ വര്‍ഷത്തില്‍ ഒന്ന്, ആല്ലെങ്കില്‍ രണ്ടു മൂന്നു വര്‍ഷം കൂടുമ്പോള്‍ ഒന്ന്, എന്ന കണക്കിലേ സിനിമകളില്‍ അഭിനയിക്കാറുള്ളു. അവ വിജയിക്കാറുമുണ്ട്. അഥവാ സിനിമ പരാജയപ്പെട്ടാല്‍ അതിന്റെ ഉത്തരവാദിത്തം മറ്റുള്ളവരുടെ തലയില്‍ കെട്ടി വക്കുകയുമില്ല. രജനീകാന്തിനേപ്പോലുള്ളവര്‍ മറ്റുള്ളവര്‍ക്കുണ്ടാകുന്ന നഷ്ടം കൂടി നികത്താറുമുണ്ട്. ബിനാമി പേരുകളില്‍ നികുതി വെട്ടിപ്പും നടത്താറില്ല.
മലയാള സിനിമാ പ്രേഷകരെ കൊഞ്ഞനം കുത്തുന്ന ഈ കൊഞ്ഞാണന്‍മാരെ ഒരു പാഠം പഠിപ്പിക്കാന്‍ നല്ല അവസരം ഇതാണ്. ആരും അവരുടെ സിനിമ പ്രദര്‍ശനം ​തടയേണ്ടതില്ല. ഇവരുടെ ചവറുകളേക്കാള്‍ നല്ലതായിട്ടുള്ള  അന്യ ഭാഷാ ചിത്രങ്ങള്‍ കൂടുതലായി കാണുക. അന്യഭാഷകളിലെ വാമന പുരം ബസ് റൂട്ട് പോലുള്ള ചവറുകളൊന്നും എന്തായാലും കേരളത്തില്‍ പ്രദര്‍ശനത്തിനു വരില്ല.
Posted by kaalidaasan at 23:27 106 comments: Links to this post
Email ThisBlogThis!Share to TwitterShare to FacebookShare to Pinterest
Sunday, 21 February 2010
തിലകനും മമ്മൂട്ടിയും പിന്നെ മലയാള സിനിമയും
യൂണിവേഴ്സല്‍ സ്റ്റാര്‍, മെഗാ സ്റ്റാര്‍, സൂപ്പര്‍ സ്റ്റാര്‍ തുടങ്ങിയ പേരുകളിലാണു മലയാള ചലച്ചിത്ര താരങ്ങള്‍ പലരും അറിയപ്പെടുന്നത്. അടുത്ത കാലത്ത് മലയാള സിനിമ കടുത്ത പ്രതിസന്ധികളിലൂടെ കടന്നു പോയി. പല നിറത്തിലും രൂപത്തിലുമുള്ള താരങ്ങളുടെ സാന്നിദ്ധ്യമുണ്ടായിട്ടും സിനിമകള്‍ മിക്കതും പരാജയപ്പെട്ടു. ചില സിനിമകളൊക്കെ വിജയിക്കുന്ന ലക്ഷണം കണ്ടു തുടങ്ങിയപ്പോള്‍ മറ്റൊരു പ്രതിസന്ധി ഉടലെടുക്കുന്ന വിചിത്രമായ കാഴ്ചയും കാണുന്നു. നടന്‍ തിലകനും മെഗാ സ്റ്റാര്‍ എന്നു വിശേഷിപ്പിക്കപ്പെടുന്ന നടന്‍ മമ്മൂട്ടിയും തമ്മിലുള്ള നിഴല്‍ യുദ്ധമാണത്. രണ്ടു പേരുടെ പിന്നിലും പലരും അണിനിരന്നിട്ടുണ്ട്.
മഹാനടന്‍ എന്ന വിശേഷണത്തിനു തികച്ചും അര്‍ഹനാണു തിലകന്‍. ഏതു കഥാപാത്രത്തേയും തന്മയത്വത്തോടെ അവതരിപ്പിക്കാന്‍ തിലകനു കഴിയും. അഭിനയം ഇത്ര അനായാസമായി വരുന്ന അപൂര്‍വതയാണ്‌ അനുഗ്രഹീതനായ ആ നടന്റെ ശക്തി.
പ്രതിഭയുടെ കാര്യത്തില്‍ മമ്മൂട്ടി തിലകനേക്കാളും ഒരു പടി കൂടി താഴെയാണ്. ഹാസ്യ കഥാപാത്രങ്ങള്‍ അദ്ദേഹത്തിനു അത്ര എളുപ്പം വഴങ്ങില്ല. കൂടെ ബലം പിടിച്ചുള്ള അഭിനയവും. ആകാര സൌന്ദര്യം കൊണ്ട് നായക വേഷം ലഭിക്കുന്നു എന്നതു മാത്രമാണദ്ദേഹത്തിനു സിനിമാ ലോകത്ത് തിലകനു മുകളില്‍ ഒരു സ്ഥാനം കല്‍പ്പിച്ചു നല്‍കാനുള്ള കാരണം.
സൂപ്പര്‍ സ്റ്റാറുകള്‍ പലതും തീരുമാനിക്കുന്ന മലയാള സിനിമാ ലോകത്ത് അവരെ വെല്ലുവിളിച്ചു കൊണ്ട് ഒരു സംവിധായകനുണ്ട്. അഹങ്കാരവും തലക്കനവും കുറച്ചേറെയുണ്ടെങ്കിലും ഈ ധൈര്യം കാണിക്കാന്‍ തന്റേടമുള്ളത് വിനയന്‍ എന്ന വ്യക്തിക്കാണ്. സൂപ്പര്‍ സ്റ്റാറുകള്‍ ഇല്ലാതെ സിനിമയെടുത്ത് അദ്ദേഹം വിജയിപ്പിക്കാറുമുണ്ട്. അടുത്ത കാലത്ത് അഭിനയ തൊഴിലാളികളുടെ അവകാശങ്ങള്‍ക്ക് വേണ്ടി അദ്ദേഹം രംഗത്തു വന്നു. സ്വയം സൂപ്പര്‍ സ്റ്റാര്‍ പദവി സ്വീകരിച്ച ദിലീപിന്റെ ഒരു കൊള്ളരുതായ്മ വെളിച്ചത്തു കൊണ്ടു വരികയും, അത് തിരുത്തിക്കയും ചെയ്തിട്ടുണ്ട്. അന്നു മുതല്‍ അദ്ദേഹം പലരുടെയും കണ്ണിലെ കരടായി. അദ്ദേഹത്തിന്റെ സിനിമയില്‍ അഭിനയിക്കുന്ന നടീനടന്‍മാരെ പലരും സിനിമകളില്‍ നിന്നും ഒഴിവാക്കുന്ന സംഭവങ്ങള്‍ ഉണ്ടാകുകയും ചെയ്തു.
തിലകനെ ജോഷിയുടെ ഒരു സിനിമയില്‍ നിന്നും ഒഴിവാക്കിയതാണിപ്പോഴത്തെ പ്രശ്നങ്ങളുടെ തുടക്കം. അതിനു പറയപ്പെടുന്ന കാരണം വിനയന്റെ സിനിമയില്‍ അദ്ദേഹം അഭിനയിച്ചു എന്നതും. അദ്ദേഹം സൂപ്പര്‍ സ്റ്റാറുകള്‍ക്കെതിരെ ഉന്നയിക്കുന്ന ആരോപണങ്ങള്‍ എത്രത്തോളം വസ്തവമാണെന്ന് നിശ്ചയമില്ലെങ്കിലും മമ്മൂട്ടിയുടെ മൌനം പലതും ശരിയാണെന്നു വിശ്വസിക്കാന്‍ പ്രേരിപ്പിക്കുന്നു. കരാര്‍ ഒപ്പിട്ടതിനു ശേഷം അദ്ദേഹത്തെ ജോഷിയുടെ സിനിമയില്‍ നിന്നും എന്തു കൊണ്ട് ഒഴിവാക്കി എന്നതിനു വിശ്വസനീയമായ ഒരു വിശദീകരണം ആരും നല്‍കി കണ്ടില്ല.
ഫാന്‍സ് അസ്സോസിയേഷനുകളെ നിലനിറുത്തുന്നത് സൂപ്പര്‍ സ്റ്റാറുകള്‍ ആണ്. ക്രിക്കറ്റ് മത്സരം നടക്കുമ്പോള്‍ ഒരു ഓളത്തിനു വേണ്ടി ചീയര്‍ ഗേള്‍സിനെ ആടിപ്പാടാന്‍ അലങ്കരിച്ചു നിറുത്തുന്നതു പോലെ, ഇവരും സിനിമക്ക് പ്രചാരണം കൊടുക്കാനും തിയേറ്ററുകളില്‍ കയ്യടിക്കാനുമൊക്കെയായി അസ്സോസിയേഷനുകളെ തീറ്റിപ്പോറ്റുന്നു. കോടിക്കണക്കിനു രൂപാ പ്രതിഫലം വാങ്ങുന്ന നടന്‍മാര്‍ ലക്ഷങ്ങള്‍ ഇതിനു വേണ്ടി ചെലവഴിക്കുന്നതില്‍ അത്ഭുതം തോന്നേണ്ട കാര്യവുമില്ല.
തമിഴ് സിനിമാ രംഗത്തു നിന്നും ഇത് ഇവിടെ ഇറക്കുമതി ചെയ്തത് സ്വയം താര പരിവേഷം എടുത്തണിഞ്ഞ പുതിയ തലമുറയിലെ നടന്‍മാരാണ്.
എന്തു കൊണ്ട് മലയാള സിനിമയില്‍ ഒത്തൊരുമയും സഹകരണവും സഹിഷ്ണുതയും ഇല്ലാതായി? ഇന്ന് രണ്ട് മുന്‍നിര നടന്‍മാര്‍ ഒരുമിച്ച് അഭിനയിക്കുന്നു എന്നു കേട്ടാല്‍ അത് വലിയ വാര്‍ത്തയാകും. പക്ഷെ പഴയ കാലത്ത് അത് വാര്‍ത്തയാകില്ലായിരുന്നു. സാധാരണ സംഭവം മാത്രം. അന്നത്തെ മുന്‍ മിര നടീനടന്‍മാരായിരുന്ന സത്യന്‍, നസീര്‍, മധു, ഉമ്മര്‍ തുടങ്ങിയവര്‍ എത്രയോ സിനിമകളില്‍ ഒരുമിച്ച് അഭിനയിച്ചിരുന്നു. നടിമാരായ ഷീല, ശാരദ, ജയഭാരതി, ഉഷാകുമാരി തുടങ്ങിയവരും ഒരുമിച്ചഭിനയിക്കുന്നതില്‍ ഇഷ്ടക്കേടു കാണിച്ചിരുന്നില്ല. കടല്‍പ്പാലം എന്ന സിനിമയില്‍ അഭിനയിച്ച താര നിര ഇതാണ്. സത്യന്‍, നസീര്, ഉമ്മര്‍,ശാരദ, ഷീല, ജയഭാരതി. പഞ്ചവന്‍കാട് എന സിനിമയിലെ താര നിര ഇതും. സത്യന്‍, നസീര്‍, ഉമ്മര്‍,ഷീല, ശാരദ, ഉഷാകുമാരി,രാഗിണി. സത്യനും നസീറും , ഷീലയും ശരദയും എത്രയോ സിനിമകളില്‍ ഒരുമിച്ച് അഭിനയിച്ചിട്ടുണ്ട്. അന്നൊക്കെ ജീവിത ഗന്ധിയായ കഥകളും നോവലുകളുമാണ്‌ മിക്കപ്പോഴും സിനിമയാക്കിയിരുന്നത്. കഥാപാത്രങ്ങള്‍ക്ക് അനുയോജ്യരായ നടീനടന്‍മാരെ തെരഞ്ഞെടുത്തിരുന്നു. ഇന്ന് പക്ഷെ നടന്‍മാര്‍ക്ക് ചേരുന്ന കഥാപാത്രങ്ങളെ സൃഷ്ടിച്ചെടുക്കുന്നു.  സൂപ്പര്‍ സ്റ്റാറുകളുടെ മാനറിസങ്ങള്‍ എന്നു വിശേഷിപ്പിക്കപ്പെടുന്ന കുറെ കോപ്രായങ്ങളും ഗോഷ്ടികളും കുത്തിനിറച്ചാണീ കാഥാപാത്രങ്ങളെ സൃഷ്ടിക്കുക. ആരാധകര്‍ അത് കണ്ട് കയ്യടിക്കും. പക്ഷെ ചില വികല നിരൂപകര്‍ ഇതിനെ വാനോളം പുകഴ്ത്തുന്നത് കാണുമ്പോള്‍ അവരോടു സഹതാപം തോന്നും.
ഇതു പോലെ തങ്ങള്‍ക്ക് വേണ്ടി കഥാപാത്രങ്ങളെ ഉത്പാദിപ്പിക്കുന്നതിനു മുന്‍കൈ എടുക്കുന്ന താരങ്ങള്‍ അപ്രമാദിത്വം കാണിക്കുന്നത് സ്വാഭാവികമാണ്. സംവിധായകര്‍ പലപ്പോഴും താരങ്ങളുടെ ജാടകളെ അനുവദിച്ചും കൊടുക്കുന്നു. അങ്ങനെയുള്ള ചില ജാടകളാണിപ്പോഴത്തെ പ്രതിസന്ധിക്കു കാരണം.
അഭിനയത്തൊഴിലാളിയായ തിലകനെ ഒരു സിനിമയില്‍ നിന്നും ഒരു കാരണവും കൂടാതെ പുറത്താക്കിയെങ്കില്‍ അത് ശരിയല്ല. പക്ഷെ ഈ വിഷയം ​തൊഴിലാളികളുടെ അവകാശങ്ങള്‍ക്ക് വേണ്ടി നിലകൊള്ളുന്ന ചില സംഘടനകള്‍ കണ്ടില്ലെന്നു നടിക്കുന്നത് വിചിത്രമാണ്. സി പി എമ്മിനു മമ്മൂട്ടിയുമായി അടുപ്പമുള്ളത് കൊണ്ട് അവര്‍ ഇതിനെ അവഗണിക്കുന്നു. ഒരു കമ്യൂണിസ്റ്റുകാരന്‍ എന്നാണ്‌ തിലകന്‍ അവകാശപ്പെടുന്നത്. അദ്ദേഹത്തെ പിന്താങ്ങാന്‍ സി പി ഐയിലെ ഒരു വിഭാഗം തയ്യാറായിട്ടുണ്ട്. പക്ഷെ സി പി എമ്മിന്റെ നിശബ്ദത അതിശയിപ്പിക്കുന്നതാണ്‌
Posted by kaalidaasan at 12:51 21 comments: Links to this post
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
View my complete profile
പരിസ്ഥിതി തീവ്രവാദവും ശാസ്ത്ര തീവ്രവാദവും